Në bazë të nenit 64 paragrafët (1) dhe (2) të Ligjit për kulturë („Gazeta Zyrtare e Republikës së Maqedonisë“ nr. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16 dhe 11/18), Ministria e Kulturës shpall

**K O N K U R S**

**për mbështetjen e përsosjes profesionale të kuadrove deficitare në fushën e teatrit, muzikës, vallëzimit, letërsisë, arteve vizuale, arkitekturës dhe dizajnit dhe mbrojtjes direkte së trashëgimisë kulturore të paluajtshme dhe të luajtshme dhe kultivimin e trashëgimisë kulturore jomateriale për vitin 2021**

I. INFORMATAT E PËRGJITHSHME DHE PRIORITETET

Ministria e Kulturës do të sigurojë mjete në shumë të njëhershme nga Buxheti i Republikës së Maqedonisë së Veriut për vitin 2021 për:

* mbështetja e përsosjes profesionale të kuadrove deficitare nga fusha e teatrit, muzikës, vallëzimit,letërsisë, artet vizuele, arketekturës dhe dizajnit (për studime deridiplomike, pasdiplomike dhe doktoratë dhe specializime) të studimeve jashtë vendit me prioritet për studimet që nuk i kemi në sistemin arsimor në Republikën e Maqedonisë së Veriut;
* mbështetja e përsosjes profesionale të kuadrove deficitare për mbrojtjen e drejtpërdrejtë të trashëgimisë kulturore të luajtshme dhe të paluajtshme (konservimi) dhe për kultivimin e trashëgimisë kulturore të luajtshme;
* mbështetja e përsosjes profesionale jashtë vendit të kuadrove (për studime deridiplomike, pasdiplomike dhe doktoratë dhe specializime) për menaxhim dhe marketing në kulturë, zbatimin e teknologjive të reja dhe të drejtat e autorit dhe të drejtat e ngjashme, me prioritet për studimet që nuk i kemi në sistemin arsimor në Republikën e Maqedonisë së Veriut;

II. KUSHTET E PJESËMARRJES NË KONKURS

Të drejtën e pjesëmarrjes në Konkurs e kanë personat fizikë që janë shtetas të Republikës së Maqedonisë së Veriut.

III. KRITERET

Gjatë vendosjes, përparësi do të kenë pjesëmarrësit në Konkurs të cilët:

* janë në shkallë më të lartë të studimeve;
* kanë realizuar arritje më të larta
* kanë arritur sukses më të lartë në vitet e kaluara.

IV. PËRQINDJA E PJESËMARRJES SË MINISTRISË SË KULTURËS NË MBËSHTETJEN PËR PËRSOSJEN PROFESIONALE

Përqindja e pjesëmarrjes së Ministrisë së Kulturës në mbështetjen për përsosmëri profesionale në përputhje me mjetet të parashikuara për këtë qëllim në Buxhetin e Republikës së Maqedonisë së Veriut për vitin 2021.

V. MËNYRA E APLIKIMIT DHE

AFATI I PARASHTRIMIT TË FLETËPARAQITJEVE

Fletëparaqitja, e cila është pjesë përbërëse e Konkursit, shkarkohet nga faqja e internetit të Ministrisë së Kulturës[**www.kultura.gov.mk**](http://www.kultura.gov.mk/)dhe plotësohet në formë elektronike me të shënuarit e të dhënave në vendin e caktuar, nënshkruhet dhe dërgohet në formë të shtypur në Ministrinë e Kulturës.

Fletëparaqitja me të gjithë dokumentacionin shoqërues (dokumentacioni i detyrueshëm është theksuar në fletëparaqitjen) dërgohet deri te Ministria e Kulturës me postë (rr. "Gjuro Gjakoviq" nr. 61, 1000 Shkup), me datën e vulës postare

Nuk do të shqyrtohen fletëparaqitjet vijuese: të dërguara pas skadimit të afatit të Konkursit, të plotësuara në formular joadekuatë, të dërguara me postë elektronike, të plotësuara në mënyrë jo të plotë dhe fletëparaqitjet jokomplete pa dokumentacionin i cili detyrimisht kërkohet. Materialet e dërguara me fletëparaqitjet e Konkursit nuk kthehen.

**Konkursi do të zgjasë deri më 30.12.2020.**

VI. NJOFTIMI PËR REZULTATET E KONKURSIT

Të gjithë pjesëmarrësit në Konkurs për rezultatet do të njoftohen në pajtim me Ligjin për kulturë.

Me pjesëmarrësit të cilët kanë marrë mbështetjen në Konkurs, Ministria e Kulturës do të lidhë marrëveshje individuale në të cilat do të përcaktohen kushtet dhe obligimet për shfrytëzimin e mjeteve.

VII. INFORMATAT PLOTËSUESE

Për informata plotësuese, pjesëmarrësit në Konkurs mund të drejtohen deri te Ministrisë së Kulturës te nëpunësi shtetëror përgjegjës për veprimtarinë përkatëse në fushën e kulturës, Besim Memish, në numrin e telefonit **3 240 595.**

**MINISTRIA E KULTURËS**

rr. Gjuro Gjakoviq nr. 61

1000 Shkup

Republika e Maqedonisë së Veriut

[www.kultura.gov.mk](http://www.kultura.gov.mk)